อยากจะถามว่าคือฉีดยาคุมกำเนิดเข็มที่2เลยกำหนดไป2วันเเล้วมีเพศสัมพันธ์หลังจากฉีดยาคุมประมาณ30ชั่วโมงอยากทราบว่าจะมีโอกาสตั้งครรภ์หรือไม่ค่ะ
สวัสดีค่ะ การที่ใช้ยาฉีดคุมกำเนิดฉีดยาคุมแบบทุก 3 เดือน จะมีฮอร์โมนโปรเจสเตอโรนบรรจุอยู่ โดยทั่วไป ถือว่า มีประสิทธิภาพในการคุมกำเนิดค่อนข้างดีค่ะ เเต่ก็ยังมีรายงานการตั้งครรภ์ระหว่างการคุมกำเนิดได้อยู่บ้างค่ะ เท่าที่รายงานจะอยู่ที่ประมาณ 0.5-1%ตามปกติ เเนะนำให้ฉีดตรงตามกำหนดเสมอค่ะ หรือว่ามาฉีดก่อนกำหนด ถ้ามีปัญหาเรื่องการไม่ได้มาฉีดยาตรงตามรอบ หรือมีการเลยกำหนดไปบ้าง อาจต้องระวังการตั้งครรภ์ค่ะ เนื่องจากถ้าระดับยาในร่างกายลดลงไปจากเดิมมาก อาจทำให้เกิดการตกไข่ได้ จะเพิ่มความเสี่ยงในการตั้งครรภ์ค่ะ ยิ่งถ้ามีเพศสัมพันธ์ในช่วงที่ฉีดยาช้าไปด้วย แต่ไม่สามารถรายงานเป็นเปอร์เซนต์ได้ค่ะ ขึ้นอยุ่กับการตอบสนองของร่างกายเเต่ละคนต่อการลดลงของฮอร์โมนดังนั้น เเนะนำให้สังเกตรอบเดือนค่ะ ถ้ายังมีรอบเดือนมาอยู่ขณะที่ฉีดยาคุม เเต่ถ้ารอบเดือนไม่มีเเล้ว แนะนำให้สังเกตอาการ ถ้ามีคลื่นไส้ เจ็บคัดตึงเต้านม เลือดออกกระปริบกระปรอย ภายหลังจากที่มีเพศสัมพันธ์อีก 4-6 สัปดาห์ อาจต้องลองตรวจปัสสาวะเพื่อยืนยันว่าไม่น่ามีการตั้งครรภ์เกิดขึ้นค่ะ เนื่องจากถ้าพบการตั้งครรภ์ระหว่างที่มีการฉีดยาคุม ต้องระวังการเกิดภาวะเเทรกซ้อนจากการตั้งครรภ์ เช่น ท้องนอกมดลูกด้วยถ้าพบว่าตั้งครรภ์จริงอาจต้องรีบ มาพบสูตินรีเเพทย์ เพื่อประเมินว่าเป็นการตั้งครรภ์ที่ปกติหรือไม่ค่ะ